รายงานการศึกษาวิจัย เรื่องประโยชน์ของการดื่มกาแฟ
รายงานหลายชิ้นระบุตรงกันว่า การดื่มกาแฟวันละไม่กี่แก้วนั้น นอกจากจะไม่เพิ่มความเสี่ยงของอาการไขมันอุดตันเส้นเลือดแล้ว ยังอาจช่วยลดความเ
คนที่ชื่นชอบการดื่มกาแฟเป็นชีวิตจิตใจคงจะรู้สึกดีที่ไม่นานนี้มีรายงานถึง 3 ชิ้น ที่เปิดเผยถึงประโยชน์ของกาแฟชิ้นแรกเป็นรายงานที่วิเคราะห์จากข้อมูลสมาชิกโครงการสุขภาพของบริษัท Kaiser Permanente จำนวน 130,054 คน พบว่าในจำนวนนี้มีประมาณ 2%ที่ต้องเข้ารักษาตัวในโรงพยาบาลเนื่องจากปัญหา เกี่ยวกับการเต้นของหัวใจ รายงานพบว่าสมาชิกที่ดื่มกาแฟมากกว่า4 แก้วต่อวัน มีโอกาสเข้าโรงพยาบาล จากปัญหาการเต้นของหัวใจน้อยกว่าสมาชิกทั่วไปราว18% อย่างไรก็ตาม Dr.Arthur Klatsky หัวหน้าคณะผู้จัดทำรายงานชิ้นนี้บอกว่ายังไม่พร้อมยืนยันชัดเจนว่า คนทั่วไปควรดื่มกาแฟ เพื่อป้องกันโรคเกี่ยวกับการเต้นของหัวใจเพราะอาจเป็นไปได้ที่ผู้ดื่มกาแฟ อาจทานอาหารมีประโยชน์กว่า หรือออกกำลังกายมากกว่าแต่ที่แน่ๆ คือ ผู้ที่ชอบดื่มกาแฟอยู่แล้ว ไม่จำเป็นต้องเลิกดื่มเพราะกลัวว่าหัวใจจะเต้นเร็วหรือทำงานหนักเกินไป ในขณะเดียวกันรายงานอีกชิ้นหนึ่ง ซึ่งติดตามผลจากกลุ่มตัวอย่างชายหญิงมากกว่า 3 พันคนเป็นเวลา20 ปี พบว่า ไม่มีส่วนเกี่ยวข้องกัน ระหว่างการดื่มกาแฟกับอาการไขมันอุดตันเส้นเลือดและยิ่งไม่เกี่ยวกับเชื้อชาติ สีผิว เพศหรือพฤติกรรมการสูบบุหรี่ของของผู้ดื่มกาแฟนั้นด้วย สำหรับรายงานชิ้นที่3 ที่ระบุถึงข้อดีของกาแฟก็คือ รายงานการศึกษาเรื่องสุขภาพของสตรี ที่อธิบายว่าผู้หญิงที่ดื่มกาแฟแบบมีสารคาเฟอีนมากกว่าวันละ 4 แก้วมีความเสี่ยงที่จะเป็นโรคเบาหวานแบบที่ 2 หรือแบบที่เกิดขึ้นเมื่อสูงอายุน้อยกว่าผู้ที่ไม่ดี่มกาแฟ ซึ่ง Dr.Atsushi Goto แห่งมหาวิทยาลัยรัฐแคลิฟอร์เนียวิทยาเขตลอสแองเจิลลิส ผู้จัดทำรายงานชิ้นนี้ชี้ว่า เป็นเพราะสารคาเฟอีนในกาแฟ ไปส่งผลต่อโปรตีนที่ควบคุมฮอร์โมนทางเพศแต่ก็ยังต้องมีการศึกษาเพิ่มเติมในเรื่องนี้ อย่างไรก็ตามมีรายงานชิ้นหนึ่งที่ชี้ให้เห็นถึงโทษของกาแฟ โดยการศึกษาของ Dr.Liwei Chen แห่ง Louisiana State Universityได้รวบรวมข้อมูลจากกลุ่มตัวอย่างมากกว่า 170,000 คน พบว่าผู้ทีดื่มกาแฟวันละประมาณ1-3 แก้วมาเป็นเวลานาน จะมีโอกาสเป็นโรคความดันโลหิตสูงเพิ่มขึ้นแต่ก็มิได้ส่งผลรุนแรงนักนักวิจัยผู้นี้จึงแนะนำว่า สำหรับผู้ที่กังวลเรื่องความดันโลหิตของตนอยู่แล้วนั้นลดๆ การดื่มกาแฟลงสักหน่อยก็คนจะดี